|  |  |  |
| --- | --- | --- |
| Tantárgy neve: **Környezetminősítés és tájértékelés** | **Kódja:**  **NMT\_FD111G2** | **Kreditszáma:**  **2** |
| A tanóra típusa[[1]](#footnote-1): **gyakorlat** és száma: **heti 2 óra** | | |
| A számonkérés módja (koll./gyj./egyéb[[2]](#footnote-2)): **gyakorlati jegy** | | |
| A tantárgy tantervi helye (hányadik félév): **1.** | | |
| Előtanulmányi feltételek *(ha vannak)*: **-** | | |
| **Tantárgyleírás**: | | |
| **A tantárgy tanításának alapelvei és céljai:** A geográfia tájökológiai szemléletmódjára alapozva a hallgatók elsajátítják a komplex környezetminősítési, föld- és tájértékelési módszertant, amely a tájtervezés és a településfejlesztés nélkülözhetetlen alapfeltételei közé tartozik.  **A tantárgy főbb tematikai csomópontjai:**  A tantárgy a tájökológia megközelítés perspektívájából kiindulva vezeti be a hallgatókat a környezetminősítés és tájértékelés gyakorlatába. A tájökológia interdiszciplináris tudományágként kisebb-nagyobb földrajzi egységekben (tópikus és chorikus szinten) vizsgálja a biogén és abiogén folyamatokat, összességében a tájháztartást. A tájökológia tájtípusokat határoz meg és vizsgálja antropogén terhelhetőségüket. A kurzus során áttekintjük a tájökológia vizsgálati módszereit, a tájpotenciál-meghatározás és a tájértékelés módszertanát. Az előadások során áttekintjük a tájökológia hozzájárulását az ökológiai szempontú területfejlesztéshez. A kurzus során ismertetésre, megbeszélésre és begyakorlásra kerülnek a tájökológia alapfogalmai és alapeljárásai, kartografikus módszerei, a különböző föld- és tájértékelési rendszerek és eljárásmódjaik. A kurzus során a hallgatók korábban elsajátított GIS ismeretei és készségei segítségével egy-egy kisebb mintaterületen tájértékelési részfeladatokat oldanak meg, digitális terepmodellek, felszínborítási, lejtőkategória stb. térképek stb. elkészítésével, az adott területről rendelkezésre álló környezeti adatbázisok tartalmainak feldolgozásával.  **Módszerek:** szemináriumi jellegű csoportos munka, egyéni feladatokkal, környezetminősítési és tájértékelési módszerek begyakorlása | | |
| A **3-5** legfontosabb *kötelező,* illetve *ajánlott***irodalom** (jegyzet, tankönyv) felsorolása biblio­gráfiai adatokkal (szerző, cím, kiadás adatai, oldalak, ISBN) | | |
| * Csorba P. – Mezősi G. 1994. Tájökológiai szöveggyűjtemény. – KLTE, Debrecen * Csorba P. – Mezősi G. 1995. Tájökológiai szöveggyűjtemény II..Tájtervezés. – Kossuth Egyetemi Kiadó, Debrecen * Kertész Á. 2003. Tájökológia. – Holnap Kiadó, Budapest * Lóczy D. 2002. Tájértékelés, földértékelés. – Dialóg Campus, Budapest – Pécs * Marosi S. 1980. Tájkutatási irányzatok, tájértékelés, tájtipológiai eredmények különböző nagyságú és adottságú hazai típusterületeken. Elmélet-Módszer-Gyakorlat 35. sz. − MTA FKI, Budapest * Griffiths, J. S. 2001. Land Surface Evaluation for Engineering Practice. London, Geological Society of London, London | | |
| **Tantárgy felelőse** (*név, beosztás, tud. fokozat*)**:**  **Prof. Dr. Mika János egyetemi tanár MTA doktora** | | |
| **Tantárgy oktatásába bevont oktató(k),** ha vannak(*név, beosztás, tud. fokozat*)**:**  **Prof. Dr. Kertész Ádám egyetemi tanár MTA doktora** | | |

1. **Ftv. 147. §**  *tanóra:* a tantervben meghatározott tanulmányi követelmények teljesítéséhez oktató személyes közreműködését igénylő foglalkozás (előadás, szeminárium, gyakorlat, konzultáció) [↑](#footnote-ref-1)
2. pl. évközi beszámoló [↑](#footnote-ref-2)